दहेज़ लेना चोरी है, आज के ज़माने में हम कितना ही कह ले, वक्त बदल रहा है। लड़के और लड़की का भेद कम हो रहा है, लेकिन शादी के वक्त तो पढ़ी लिखी लड़की भी अपने माँ-बाप का पैसा शादी में खर्च कराती है। क्यों? क्यूँकि वह यही देखती है, यही सुनती है। इस सोच में बदलाव लाना बहुत जरुरी है। हमें अपनी बच्चियों को ये सिखाना बहुत महत्वपूर्ण है की कोई भी गलत काम के आगे ना झुके, ना सहे। उनकी तालीम ऐसी हो, जो उन्हें हिम्मतवान बनाये, आगे और ऊँचा बढ़ने का हौसला और जूनून दे। उन्हें समझ दे की असली जीवनसाथी पैसे में नहीं, प्यार में तुलता है। जिस दिन देश के कोने कोने में औरत इतनी शक्तिशाली हो जाएगी, वीमेन’स डे उस दिन मनाने में कोई हर्ज़ा नहीं। उस दिन अलग से कोई तोहफा खरीदने की भी जरुरत नहीं।